**Titulli i Programit të Trajnimit:**

**“Përgatitja e Edukatorëve Parafillor për Përkrahjen dhe Zhvillimin e Potencialit të Fëmijëve përmes Lojës dhe Kreativitetit”**

Program trajnues **themelor**

Grupi i synuar :

Edukatorët që punojnë me fëmijët parafillor, grup mosha 5-6 vjeç. Arsyet e përzgjedhjes së edukatorëve që punojnë me fëmijët parafillor lidhen me fokusin e projektit SHPRESE për ngritjen e kapaciteteve profesionale dhe praktike të edukatorëve për t’i kontribuuar zhvillimit të potencialit të fëmijëve përmes lojës dhe kreativitetit, si dhe me prioritetet e MASHT-it për të rritur cilësinë e arsimit parafillor.

Është planifikuar që të zhvillohen kapacitetet e së paku 700 edukatorëve që aktualisht punojnë me fëmijë parafillor në komunat e Kosovës gjatë periudhës 2020 - 2022.

**Numri i orëve të programit trajnues:**

Ky program trajnimi është i strukturuar në katër module, ku secili modul zgjat nga dy ditë. Pra 8 ditë gjithsej x 6 orë për një ditë. Programi gjithashtu shoqërohet me seanca monitorimi dhe mentorimi dhe përgatitje dhe vlerësim të portfolios me detyra që dalin nga programi trajnues.

48 orë trajnimi

2 orë monitorim dhe mentorim: (minimum një (1) seancë e plotë prej dy (2) orësh për një edukator).

8 orë për përgatitjen e detyrave të cilat bëhen pjesë e portfolios.

**Rrjedhimisht, programi i trajnimit ka gjithsej 58 orë për certifikim**.

**Përvoja e zhvillimit të programit të trajnimit**

Programi i trajnimit është produkt i partneritetit të Caritasit Zviceran, bazuar në përvojat mbi 10 vjeçare në ofrimin e trajnimeve për edukatorë me fokus qasjen e të mësuarit përmes lojës, me Institutin Pedagogjik të Kosovës. Programi është hartuar në linjë me politikat e MASHTI-it që lidhen me zhvillimin e kapaciteteve të mësimdhënësve, përkatësisht edukatorëve që punojnë me fëmijë parafillor dhe dokumenteve tjera strategjike.

Një grup i ekspertëve vendor dhe ndërkombëtar me ekspertizë profesionale në fushën e edukimit parafillor zhvilluan programin. Autorët analizuan trajnimet paraprake të Caritasit Zviceran. Bazuar në këtë dhe në analizat e bëra gjatë dizajnimit të projektit me akterë të ndryshëm përfshirë MASHT, IPK dhe Fakultetet e Edukimit, ekspertët hartuan modulet të cilat fokusohen në qasjen e të mësuarit përmes lojës. Fillimisht, u organizua një punëtori iniciuese me pjesëmarrje të përfaqësuesve të IPK-së dhe Divizionit për Arsim Parashkollor (MASHT). Në punëtori u prezantua koncepti, si dhe u përcaktua struktura për përpilim të moduleve. Njëkohësisht pjesëmarrësit kishin mundësi të japin ide rreth përmbajtjes së moduleve. Modulet e përpiluara janë rishikuar dhe komentuar nga ekspertët e Caritasit Zviceran si dhe përfaqësues të IPK-së.

**Rezultatet e programit**

Trajnimi ka për qëllim zhvillimin e kapaciteteve të edukatorëve për punë cilësore dhe kreative më fëmijë parafillor, bazuar në teori dhe praktika të avancuara për zhvillimin e potencialit tё fëmijëve parafillor përmes lojës dhe kreativitetit.

**Rezultatet që pritën nga programi i trajnimit**. Në përfundim të programit të trajnimit edukatorët pjesëmarrëse në trajnim do të jenë në gjendje të:

* shpjegojnë konstruktin shumëdimensional të lojës për zhvillimin e potencialit tё fëmijëve;
* zhvillojnë plane mësimore që përfshijnë lojërat për t'i ndihmuar fëmijët që të jenë të suksesshëm në rutina;
* praktikojnë mësimin përmes lojës, kreativitetit dhe didaktikës;
* identifikojnë komponentët e mjedisit mësimor që i ndihmon fëmijët të ndihen të sigurt, të rehatshëm, të mirëpritur dhe të gatshëm për të mësuar dhe eksploruar;
* demonstrojnë strategji të ndryshme për krijimin e një mjedisi pozitiv;
* përgatisin dhe përdorin materiale dhe mjetet didaktike kreative dhe praktike në punën me fëmijë parafillor;
* përdorin instrumente të ndryshëm konceptuale për ta menaxhuar grupin e fëmijëve me të cilët punojnë;
* përdorin takimet në grup me të gjithë fëmijët si mundësi thelbësore për t'i zgjidhur konfliktet ose vështirësitë brenda grupit;
* krijojnë instrumente vëzhgimi për vlerësim për të nxënë/ vlerësim formativ;
* përdorin rezultatet e vëzhgimeve në funksion të rezultateve të nxënit dhe përzgjedhjes së aktiviteteve për zhvillimin e potencialit tё fëmijëve; etj.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **3.3 Përmbajtja e programit dhe aktivitetet qe sigurojnë arritjen e rezultateve të programit:**    Përmbajtja e programit të trajnimit përfshinë 4 module dhe tema në vijim:   |  |  |  | | --- | --- | --- | | Programi i trajnimit | Temat kryesore | Kohëzgjatja | | Moduli 1 | Mësimi përmes lojës, kreativitetit dhe didaktikës | 12 orë | | Moduli 2 | Mjedisi mësimor, materialet dhe mjetet didaktike | 12 orë | | Moduli 3 | Menaxhimi i kohës, menaxhimi i grupit, marrëdhëniet | 12 orë | | Moduli 4 | Vëzhgimi dhe vlerësimi për të nxënë | 12 orë | | Monitorim dhe mentorim | | 2 orë | | Përgatitja e Portfolios | | 8 orë | | Gjithsej | | 58 orë | |

**Metodologjia që do tё përdoret në ofrimin e programit trajnues:**

Metodologjia e trajnimit mbështetet në metodologjitë, parimet dhe kërkesat që lidhen me sigurimin e cilësisë së shërbimeve profesionale për punë me fëmijët parafillor, duke pasur parasysh përfshirjen aktive të edukatorëve që punojnë me fëmijë. Sesionet e trajnimit për secilin modul, janë kombinuar me prezantime, shpjegime të ilustruara me shembuj praktik, lojë me role, mësim përmes lojës, punë në grupe, ndërveprim, video prezantimeve, demonstrim dhe aktivitete atraktive, duke realizuar edhe detyra konkrete në kuadër të programit të trajnimit.

Elementi kryesor i metodologjisë së punës së edukatorëve parafillor në këtë program të trajnimit, është lidhja e teorisë me praktikën edukative, me fokus të veçantë në aktivitete praktike. Trajnerët e programit janë përgatitur që të përdorin forma dhe metoda të trajnimit që zhvillojnë jo vetëm njohuritë e vijuesve, por edhe shkathtësitë praktike dhe qëndrimet e tyre për proceset që lidhen me zhvillimin e potencialit tё fëmijëve parafillor përmes lojës dhe kreativitetit.

Pjesë e metodologjisë për ofrimin e programit të trajnimit, janë: aktivitetet praktike, prezantime në PowerPoint për secilin modul, ligjërata, punë në grupe, prezantime, video prezantime, diskutime, reflektim, detyra praktike për përgatitje dhe realizim në vendin e punës.

3.6 Sigurimi i cilësisë së programit të trajnimit:

Për sigurimin e cilësisë së programit të trajnimit, IPK dhe CaCH, përveç përgatitjes së moduleve të trajnimit për edukatorët pjesëmarrëse në trajnim, është përkujdesur që gjatë trajnimit të trajnerëve të përgatisin edhe materiale për trajnerë, të cilat orientojnë punën e trajnerëve me pjesëmarrës në të gjitha sesionet e trajnimit.

Planifikimi për organizimin e trajnimeve do të bëhet së bashku me DKA-të që kanë nënshkruar marrëveshje në kuadër të projektit SHPRESE. Një grup i pjesëmarrësve në trajnim, do të këtë maksimum 22-25 edukatore.

Gjatë trajnimit, do të përdoren evidencat e përditshme të pjesëmarrësve, formular të vlerësimit për punën e trajnerëve, vlerësime para fillimit dhe pas përfundimit të secilit modul, portfolio e punës së pjesëmarrësve, seanca monitorimi dhe mentorimi për edukatorë. Gjithashtu, trajnerët do të monitorohen vazhdueshëm nga CaCH dhe IPK.

Dëshmi kryesore për punën praktike të do të jetë portfolio e trajnimit me detyrat praktike që dalin nga secili modul dhe detyrat/dëshmitë e realizimit të tyre në punën me fëmijë parafillor, të cilën duhet ta përgatisë çdo edukatore pjesëmarrëse në programin e trajnimit, si kusht për certifikim, bashkë me pjesëmarrjen në trajnim, dhe testet vlerësuese për secilin modul. Po ashtu, seanca e monitorimit dhe mentorimit mundëson vëzhgimin në praktik të zbatimit të elementeve të mësuara gjatë trajnimit dhe ofrimin e këshillave për edukatorët bazuar në monitorim dhe në baza individuale.

**Shtrirja e programit të trajnimit:**

Në kuadër të Projektit SHPRESE është paraparë që të **trajnohen 28 grupe të edukatorëve** nga komuna të ndryshme të Kosovës, ku në **një grup planifikohet të këtë 22-25 edukatore**, apo **gjithsej 700 edukatore pritet të marrin pjesë në këtë program të trajnimit**.

Pas trajnimit të këtyre grupeve, dhe përfundimit të projektit, IPK do të jetë bartës i drejtpërdrejtë i programit dhe shtrirja e programit të trajnimit në vitet pasuese është paraparë të bëhet në partneritet në mes të IPK, MASHTI dhe DKA-ve.

|  |
| --- |
| **3.9 Lista e trajnerëve të programit** *:* |

Emri dhe mbiemri

Agim Bujari

Arbnesha Mexhuani

Delvina Dylazeka

Lirije Bytyqi Beqiri

Mevlude Aliu

Sehare Reqica

Shpetim Azemi

Valdete Spahiu

Valona Gashi

Zehrije Plakolli